Kansalaisaloitteen otsikko Kansalaisaloite vallankumouksen toteuttamiseksi rauhanomaisesti

Aloitteen sisältö

Vaadimme joko



a) Suomen kansallisvaltion lakkauttamista kokonaan, tai

b) mahdollisuutta erota siitä.



a) Suomen kansallisvaltion lakkauttaminen tarkoittaa, että hallituksen on välittömästi yhteistyössä kansalaisten kanssa keskitettävä suurin osa huomiostaan uuden, nykyaikaisemman, avoimuuteen ja hajautettuun valtaan perustuvan hallitus- eli päätöksentekojärjestelmän luomiseen ja toimintaan saattamiseen, ja tässä onnistuttuaan siirrettävä kaikki päätösvalta sille.



b) Mahdollisuus erota Suomen kansallisvatiosta tarkoittaa, että hallituksen on myönnettävä kaikille niin haluaville Suomen kansalaisille oikeus sanoutua kokonaan irti osallisuudestaan vanhan valtiomuodon ylläpitoon, perustaakseen yhdessä uuden mainitunkaltaisen järjestelmän tai useiden vastaavien järjestelmien yhteenliittymän tai halutessaan jättäytyä ilman minkään valtion kansalaisuutta. Tämä tarkoittaa, että kansalaisuudesta täytyy voida luopua, verotuksen ja sillä ylläpidettyjen palvelujen piiristä on halutessaan voitava irrottautua ja uusia näitä korvaavia järjestelmiä täytyy hallituksen rajoittamatta voida kehittää uudistusmielisten kesken. Suomen on kuitenkin myönnettävä näin valinneiden oikeus jatkaa asumistaan maantieteellisesti Suomen omakseen väittämällä alueella, sillä tämä maa ei kuulu kenellekään.